কিন্তু, যদি কোনও স্পনসর পাওয়া না যায়, তা হলে কি ত্রিপুরা সরকারের কাছে আবেদন করবে দুর্বার মহিলা সমন্বয় কমিটি? ডাক্তার স্মরজিৎ জানা বলেন, ‘‘এই বিষয়ে ত্রিপুরা সরকারের তরফে প্রস্তাব আসা উচিত৷ এইচআইভি/এইডস প্রতিরোধ এবং সংক্রমণের হার কমিয়ে আনার জন্য যৌনকর্মীদের যেমন আরও সচেতন করে তুলতে হবে৷ তেমনই, স্বাস্থ্যকর্মী এবং অন্যান্যদের সঙ্গে যৌনকর্মীদেরও এইচআইভি/এইডস প্রতিরোধের জন্য বিভিন্ন ভাবে শামিল করাতে হবে৷’’ একই সঙ্গে তিনি বলেন, ‘‘২০২৫-এর মধ্যে এইচআইভি/এইডসে নতুন আক্রান্তের হার শূন্যতে নামিয়ে আনার জন্য কেন্দ্রীয় সরকারের যে লক্ষ্য রয়েছে, তা পূরণের জন্য প্রতিটি জায়গায় পৌঁছতে হবে৷ তার জন্য যৌনকর্মীদের আরও সচেতন করে তুলে এবং প্রশিক্ষণ দিয়ে তাঁদেরকেও কাজে লাগাতে হবে৷’’